Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: 1997. évi LXXX. törvény (a továbbiakban: Tbj.) az 56/B. §-t követõen a következõ új alcímmel és 56/C–56/I. §-okkal
Paragraph Index: 432

1997. évi LXXX. törvény (a továbbiakban: Tbj.) az 56/B. §-t követõen a következõ új alcímmel és 56/C–56/I. §-okkal egészül ki: „Különös eljárási szabályok a magán-nyugdíjpénztári visszalépésekre és a tagdíjak elszámolására vonatkozóan 56/C. § (1) A kincstár által vezetett, magánnyugdíjpénztáranként megnyitott tagdíjbeszedési-, késedelmi- és önellenõrzési pótlék számlákra 2011. május 31-ig teljesített valós túlfizetés és téves befizetés összegét a foglalkoztató az Art. szabályai szerint az adóhatóságtól kérheti vissza. Az állami adóhatóság a téves befizetés, illetve túlfizetés kiutalását a vonatkozó adónem számlák terhére teljesíti. A kiutalásról az adóhatóság az Art. szabályai szerint intézkedik. A 2011. május 31-ét követõen magán-nyugdíjpénztári számlára teljesített olyan befizetést, amely nem a pénztárat illeti a befizetõ közvetlenül a pénztártól igényelheti vissza.

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes